ফের রাজ্য মন্ত্রিসভায় রদবদল। তিন মন্ত্রীর মধ্যে দফতর বদলের সিদ্ধান্ত। পশ্চিমাঞ্চল উন্নয়ন দফতর থেকে সরিয়ে আদিবাসী উন্নয়ন দফতরের দায়িত্ব দেওয়া হতে পারে সুকুমার হাঁসদাকে। আদিবাসী উন্নয়ন দফতর এতদিন নিজের হাতেই রেখেছিলেন মুখ্যমন্ত্রী।
 ওয়েব ডেস্ক: ফের রাজ্য মন্ত্রিসভায় রদবদল। তিন মন্ত্রীর মধ্যে দফতর বদলের সিদ্ধান্ত। পশ্চিমাঞ্চল উন্নয়ন দফতর থেকে সরিয়ে আদিবাসী উন্নয়ন দফতরের দায়িত্ব দেওয়া হতে পারে সুকুমার হাঁসদাকে। আদিবাসী উন্নয়ন দফতর এতদিন নিজের হাতেই রেখেছিলেন মুখ্যমন্ত্রী। অন্যদিকে, স্বনির্ভর গোষ্ঠী দফতরের দায়িত্ব থেকে সরিয়ে পশ্চিমাঞ্চল উন্নয়ন দফতরের ভার দেওয়া হতে পারে শান্তিরাম মাহাতকে। ক্রেতাসুরক্ষার পাশাপাশি বাড়তি দায়িত্ব পাচ্ছেন সাধন পাণ্ডে। তাঁকে দেওয়া হতে পারে স্বনির্ভর গোষ্ঠীর দায়িত্ব। রাজ্যপালের কাছে ইতিমধ্যেই পাঠানো হয়েছে এই সংক্রান্ত প্রস্তাব। তাঁর সইয়ের পরই জারি করা হবে সরকারি নির্দেশিকা।